
Tumorevolúció és inter-tumorális heterogenitás elemzése kissejtes tüdőrákban

Kulcsszavak: Kissejtes tüdőrák;gyorsboncolás;tumor heterogenitás:molekuláris altípusok
Bevezetés: A kissejtes tüdőrákot (SCLC) gyors növeke-
dés és fokozott áttétképző potenciál jellemzi. Feltételezése-
ink szerint a betegség gyors progressziója és a kezdeti jó terá-
piás választ követő rezisztencia kialakulása az SCLC hetero-
genitásával magyarázható.
Célkitűzés: Elsődleges célunk az SCLC tumorevolúciós
folyamatainak és inter-tumorális heterogenitásának feltérké-
pezése primer tumorok és távoli szervi áttétek proteomikai és
transzkriptomikai profilozása révén. További célunk a klini-
kai vizsgálatok alatt álló molekuláris célpontok expressziós
szintjében fennálló heterogenitás vizsgálata volt.
Módszer: A multilokalizációs szövetmintákat gyorsbon-
colási programunk révén gyűjtöttük össze. Tekintve, hogy a
fehérjék lebomlása szinte azonnal megkezdődik a keringés
leállása után, a boncolást minden esetben a beteg halálát kö-
vető négy órán belül elvégeztük a Ghon-technika szerint. A
szövetmintákat gyorsfagyasztással és formalin-fixálással tar-
tósítottuk. Összesen 66 primer és áttétes lokalizációból szár-
mazó SCLC mintát elemeztünk proteomikai vizsgálatokkal,
RNS szekvenálással, továbbá immunhisztokémiai módsze-
rekkel. Az inter-tumorális heterogenitás mértékét a median
absolute deviation (MAD) score alapján határoztuk meg.
Eredmények: Proteomikai méréseink során összesen
8283 fehérjét azonosítottunk és kvantifikáltunk, míg RNS
szekvenálással 19282 gént különböztettünk meg. Az RNS és
a protein adatok közötti korrelációs koefficiens R=0,29 volt,
mely megfelel a szakirodalomban leírtakkal. Összesen 62
ideális gyógyszercélpontot azonosítottunk, melyek stabilan
magas expressziós szintekkel rendelkeztek (MAD score
<0,10) a többlokalizációs tumorminták tekintetében. A jelen-
leg klinikai vizsgálat alatt álló molekuláris célpontokra köze-
pes (DLL3 és SLFN11), illetve nagyfokú (BCL-2) inter-
tumorális heterogenitás volt jellemző. Ennek megfelelően, a
MAD score BCL-2 esetén bizonyult a legmagasabbnak: 0,55.
DLL3 és SLFN11 esetén a MAD score értékei 0,39 és 0,22
voltak, mely közepes szintű varianciát feltételez expressziós
profiljukat illetően.
Megbeszélés:A jelenleg ismert terápiás relevanciá-
val bíró fehérjék expressziós profiljának tekintetében különb-
ségek mutatkoznak a primer tumorok és azok szervi áttétei
között. Az újonnan azonosított stabil expresszióval rendelke-
ző terápiás célpontok további vizsgálata utat nyithat újszerű
terápiás megközelítések bevezetéséhez.



